**ตัวอย่างข้อสัญญาเกี่ยวกับสิทธิในทรัพย์สินทางปัญญา**

ภาคผนวก 1

**1. การยอมรับความเป็นเจ้าของสิทธิในทรัพย์สินทางปัญญา**

**แบบที่ 1 กรณีทั่วไป**

“[ชื่อบุคคลธรรมดา/นิติบุคคล ข] ยอมรับว่า [ชื่อบุคคลธรรมดา/นิติบุคคล ก] เป็นเจ้าของและมีสิทธิแต่เพียงผู้เดียวใน [ทรัพย์สินทางปัญญา หรือระบุประเภท *เช่น ลิขสิทธิ์ สิทธิบัตร เครื่องหมายการค้า และความลับทางการค้า*] [หนังสือสำคัญแสดงการจดทะเบียน] และ [คำขอจดทะเบียน] ทั้งหมดของ [ชื่อบุคคลธรรมดา/นิติบุคคล ก] [ที่ใช้หรือเกี่ยวข้องกับสินค้าและผลิตภัณฑ์ที่ [ชื่อบุคคลธรรมดา/นิติบุคคล ข] [ระบุขอบเขตของการกระทำที่ได้รับอนุญาต *เช่น ใช้ ผลิต ขาย จำหน่าย มีไว้เพื่อขาย เสนอขาย นำเข้า ส่งออก หรือทำการตลาด*]] โดย [ชื่อบุคคลธรรมดา/นิติบุคคล ข] จะไม่กล่าวอ้างความเป็นเจ้าของและสิทธิใน[ทรัพย์สิน
ทางปัญญา หรือระบุประเภททรัพย์สินทางปัญญา] ดังกล่าว รวมทั้งจะไม่นำ[ทรัพย์สินทางปัญญา หรือ
ระบุประเภททรัพย์สินทางปัญญา]ดังกล่าวไปยื่นคำขอจดทะเบียนหรือการคุ้มครองสิทธิโดยวิธีการอื่นใด
โดยไม่ได้รับอนุญาตเป็นลายลักษณ์อักษรจาก [ชื่อบุคคลธรรมดา/นิติบุคคล ก]”

**แบบที่ 2 กรณีให้คู่ค้าในต่างประเทศเป็นผู้ยื่นจดทะเบียนเครื่องหมายการค้าในต่างประเทศในนามของ
ผู้ส่งออกหรือผู้ประกอบการไทย**

 “[ชื่อบุคคลธรรมดา/นิติบุคคล ข] ยอมรับและตกลงว่า [ชื่อบุคคลธรรมดา/นิติบุคคล ก] เป็นเจ้าของ และมีสิทธิใน [เครื่องหมายการค้า/เครื่องหมายบริการ/เครื่องหมายร่วม โลโก้ และชื่อทางการค้า] ที่ใช้กับสินค้า หรือผลิตภัณฑ์ โดย [ชื่อบุคคลธรรมดา/นิติบุคคล ข] ตกลงที่จะ [ดำเนินการ/ช่วยเหลือที่จะดำเนินการ]
จดทะเบียนเครื่องหมายการค้า โลโก้ และชื่อทางการค้าดังกล่าวในอาณาเขตประเทศ [ระบุประเทศ]
ตามที่กฎหมายกำหนดต่อหน่วยงานที่เกี่ยวข้อง ในนามของ [ชื่อบุคคลธรรมดา/นิติบุคคล ก]

**2. การระบุขอบเขตและการอนุญาตให้ใช้สิทธิ**

**แบบ 1 กรณีอนุญาตให้คู่ค้าในต่างประเทศใช้ประโยชน์จากทรัพย์สินทางปัญญาโดยครอบคลุมการกระทำ
ที่มีข้อสัญญากำหนดไว้แล้ว**

“[ชื่อบุคคลธรรมดา/นิติบุคคล ก] ตกลงให้ [ชื่อบุคคลธรรมดา/นิติบุคคล ข] มีสิทธิ [แต่เพียงผู้เดียว] ในการใช้ [ทรัพย์สินทางปัญญา หรือระบุประเภททรัพย์สินทางปัญญา] ตามที่ระบุไว้ในสัญญาฉบับนี้ ภายในอาณาเขต [ระบุประเทศ] เท่านั้น โดยการกระทำอื่นใดที่นอกเหนือจากที่ระบุไว้ในสัญญาฉบับนี้ไม่สามารถกระทำได้ เว้นแต่ได้รับอนุญาตเป็นลายลักษณ์อักษรและดำเนินการตามกฎหมายของประเทศ [ระบุประเทศ] ก่อน”

**แบบที่ 2 กรณีอนุญาตให้คู่ค้าในต่างประเทศใช้ประโยชน์จากทรัพย์สินทางปัญญาเฉพาะในกรณีที่กำหนด**

“[ชื่อบุคคลธรรมดา/นิติบุคคล ก] ตกลงให้ [ชื่อบุคคลธรรมดา/นิติบุคคล ข] มีสิทธิ [แต่เพียงผู้เดียว] ในการใช้ [ทรัพย์สินทางปัญญา หรือระบุประเภททรัพย์สินทางปัญญา] เพื่อ [ระบุขอบเขตของการกระทำที่ได้รับอนุญาต *เช่น ใช้ ผลิต ขาย จำหน่าย มีไว้เพื่อขาย เสนอขาย นำเข้า ส่งออก หรือทำการตลาด*] ตามวัตถุประสงค์
ของสัญญาฉบับนี้ และภายในอาณาเขต [ระบุประเทศ] เท่านั้น โดยการกระทำอื่นใดที่นอกเหนือจากที่ระบุไว้
ในสัญญาฉบับนี้ไม่สามารถกระทำได้ เว้นแต่ได้รับอนุญาตเป็นลายลักษณ์อักษรและดำเนินการตามกฎหมาย
ของประเทศ [ระบุประเทศ] ก่อน”

**3. การไม่กระทำการให้เกิดความเสื่อมเสียหรือความเสียหาย**

 “[ชื่อบุคคลธรรมดา/นิติบุคคล ข] จะไม่กระทำการใดที่อาจก่อให้เกิดความเสียหาย เสื่อมเสีย หรือกระทบสิทธิ ความเป็นเจ้าของ หรือความถูกต้องสมบูรณ์ของ [ทรัพย์สินทางปัญญา หรือระบุประเภท *เช่น สิทธิบัตร เครื่องหมายการค้า/เครื่องหมายบริการ/เครื่องหมายร่วม โลโก้ และชื่อทางการค้า*] ของ [ชื่อบุคคลธรรมดา/นิติบุคคล ก]”

**4. กรณีเกิดการละเมิดทรัพย์สินทางปัญญาในต่างประเทศ**

 **“**ในกรณีที่เกิดการกระทำละเมิด การกระทำโดยไม่ชอบด้วยกฎหมายหรือโดยไม่ได้รับอนุญาต
หรือการกระทำที่ก่อหรืออาจก่อให้เกิดความเสียหาย เสื่อมเสีย หรือกระทบสิทธิ ความเป็นเจ้าของ หรือ
ความถูกต้องสมบูรณ์เกี่ยวกับ [ทรัพย์สินทางปัญญา หรือระบุประเภททรัพย์สินทางปัญญา] ของ [ชื่อบุคคลธรรมดา/นิติบุคคล ก] และ [ชื่อบุคคลธรรมดา/นิติบุคคล ข] ได้รู้หรือมีเหตุอันควรรู้ถึงการกระทำดังกล่าว
[ชื่อบุคคลธรรมดา/นิติบุคคล ข] ตกลงจะแจ้ง [ชื่อบุคคลธรรมดา/นิติบุคคล ก] โดยไม่ชักช้า”

**5. ความลับทางการค้า**

 “[ชื่อบุคคลธรรมดา/นิติบุคคล ข] ยอมรับว่า [ชื่อบุคคลธรรมดา/นิติบุคคล ก] เป็นเจ้าของข้อมูลความลับทางการค้าและข้อมูลที่เป็นความลับทั้งหมด ซึ่งได้ทำเครื่องหมาย “ลับ” หรือเครื่องหมายอื่น
ที่มีความหมายในทำนองเดียวกันนี้ไว้กับสิ่งนั้นอย่างชัดเจน ที่ [ชื่อบุคคลธรรมดา/นิติบุคคล ก] เปิดเผย หรืออาจเปิดเผยแก่ [ชื่อบุคคลธรรมดา/นิติบุคคล ข]

 [ชื่อบุคคลธรรมดา/นิติบุคคล ข] ตกลงว่าจะเก็บรักษาข้อมูลที่เป็นความลับทางการค้า และข้อมูลที่เป็นความลับ ที่ได้มีการเปิดเผยภายใต้สัญญานี้ไว้อย่างเคร่งครัด และจะไม่เปิดเผยหรืออนุญาตให้บุคคลใดที่กระทำการแทนตนเปิดเผยข้อมูลความลับทางการค้าและข้อมูลที่เป็นความลับดังกล่าวไม่ว่า ทั้งหมดหรือแต่บางส่วน โดยตรงหรือโดยอ้อม ทั้งในระหว่างอายุสัญญา และภายหลังสัญญาฉบับนี้สิ้นสุดลง

 [ชื่อบุคคลธรรมดา/นิติบุคคล ข] จะไม่อนุญาตให้บุคคลใดๆ นอกเหนือจาก [ตัวแทนจำหน่าย บริษัท หรือบุคคล] ที่ได้รับอนุญาตจาก [ชื่อบุคคลธรรมดา/นิติบุคคล ก] เข้าถึงหรือใช้ข้อมูลความลับทางการค้า และข้อมูลที่เป็นความลับ และจะใช้ข้อมูลดังกล่าวให้บรรลุผลตามวัตถุประสงค์ที่กำหนดไว้ในสัญญานี้เฉพาะในระหว่างสัญญานี้เท่านั้น

 [ชื่อบุคคลธรรมดา/นิติบุคคล ข] ตกลงว่าจะไม่ทำซ้ำข้อมูลความลับทางการค้าและข้อมูลที่เป็นความลับแม้เพียงส่วนหนึ่งส่วนใดหรือทั้งหมด เว้นแต่เป็นการทำซ้ำเพื่อการใช้ข้อมูลดังกล่าวให้บรรลุผล
ตามวัตถุประสงค์ที่กำหนดไว้ในสัญญา และไม่ทำวิศวกรรมย้อนกลับ หรือถอดรหัสข้อมูลที่เป็นความลับ ต้นแบบ หรือสิ่งอื่นใดที่บรรจุข้อมูลที่เป็นความลับ

 เมื่อสัญญาฉบับนี้สิ้นสุดลงไม่ว่าด้วยเหตุใด หรือเมื่อมีการบอกเลิกสัญญานี้ หรือเมื่อได้รับการร้องขอจาก [ชื่อบุคคลธรรมดา/นิติบุคคล ก] [ชื่อบุคคลธรรมดา/นิติบุคคล ข] จะต้องจัดส่งข้อมูลความลับทางการค้าและข้อมูลที่เป็นความลับคืน [ชื่อบุคคลธรรมดา/นิติบุคคล ก] หรือทำลาย หรือลบข้อมูลดังกล่าวซึ่งบันทึก
ในรูปแบบใดๆ ก็ตามที่อยู่ในความครอบครองของ [ชื่อบุคคลธรรมดา/นิติบุคคล ข] แล้วแต่ [ชื่อบุคคลธรรมดา/นิติบุคคล ก] จะเลือก และห้ามทำสำเนาไว้ไม่ว่าในรูปแบบเอกสารหรือข้อมูลอิเล็กทรอนิกส์อื่นใด”

**ตัวอย่างข้อสัญญาเกี่ยวกับการระงับข้อพิพาททางเลือก (Alternative Dispute Resolution: ADR)**

ภาคผนวก 2

**1. ข้อสัญญาไกล่เกลี่ยหรือประนอมข้อพิพาท**

 “ข้อพิพาท ข้อขัดแย้ง หรือข้อเรียกร้องใดๆ ที่เกิดขึ้นจาก หรือเกี่ยวข้องกับสัญญานี้ หรือการแก้ไขเพิ่มเติมใดๆ ของสัญญานี้ โดยรวมถึงแต่ไม่จำกัดเพียง การเกิดขึ้นของสัญญา ความสมบูรณ์ของสัญญา
ความมีผลผูกพัน การตีความ การปฏิบัติตามสัญญา การผิดสัญญา หรือการสิ้นสุดของสัญญา รวมไปถึง
ข้อเรียกร้องที่ไม่ได้เกิดจากสัญญา ให้ดำเนินการ[ไกล่เกลี่ย/ประนอม]ข้อพิพาทตามระเบียบหรือข้อบังคับของ [ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือ
ข้อเรียกร้องเพื่อการ[ไกล่เกลี่ย/ประนอม]ข้อพิพาทและให้อยู่ภายใต้การดำเนินการของ [ระบุหน่วยงานซึ่งประสงค์จะให้ดำเนินการ] โดยดำเนินการ[ไกล่เกลี่ย/ประนอม]ข้อพิพาท ณ [ระบุสถานที่/ประเทศ] และใช้ภาษา[ระบุภาษา] เป็นภาษาในการ[ไกล่เกลี่ย/ประนอม]ข้อพิพาท”

**2. ข้อสัญญาอนุญาโตตุลาการ**

 “ข้อพิพาท ข้อขัดแย้ง หรือข้อเรียกร้องใดๆ ที่เกิดขึ้นจากหรือเกี่ยวข้องกับสัญญานี้ หรือการแก้ไขเพิ่มเติมใดๆ ของสัญญานี้ โดยรวมถึงแต่ไม่จำกัดเพียง การเกิดขึ้นของสัญญา ความสมบูรณ์ของสัญญา
ความมีผลผูกพัน การตีความ การปฏิบัติตามสัญญา การผิดสัญญา หรือการสิ้นสุดของสัญญา รวมไปถึง
ข้อเรียกร้องที่ไม่ได้เกิดจากสัญญา ให้ได้รับการวินิจฉัยชี้ขาดโดยการอนุญาโตตุลาการ ตามระเบียบหรือข้อบังคับของ[ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือ
ข้อเรียกร้องเพื่อการอนุญาโตตุลาการ และให้อยู่ภายใต้การดำเนินการของ[ระบุหน่วยงานซึ่งประสงค์จะให้ดำเนินการ] โดยมีคณะอนุญาโตตุลาการ [ระบุจำนวนอนุญาโตตุลาการคนเดียว/สามคน] โดยดำเนินการ
ณ [ระบุสถานที่/ประเทศ] และใช้ภาษา [ระบุภาษา] ในการดำเนินกระบวนการพิจารณาวินิจฉัยชี้ขาด ทั้งนี้
ข้อพิพาท ข้อขัดแย้ง หรือข้อเรียกร้องให้ดำเนินการชี้ขาดตามกฎหมายของ [ระบุประเทศ] และให้ศาลที่มีเขตอำนาจมีคำพิพากษาบังคับตามคำชี้ขาดของอนุญาโตตุลาการนั้นได้”

**3. ข้อสัญญาแบบผสม**

**แบบที่ 1 การไกล่เกลี่ยหรือประนอมข้อพิพาทตามด้วยอนุญาโตตุลาการ ในกรณีที่ไม่สามารถยุติข้อพิพาทด้วยการไกล่เกลี่ยหรือประนอมข้อพิพาทได้ภายในกำหนดระยะเวลา**

 “ข้อพิพาท ข้อขัดแย้ง หรือข้อเรียกร้องใดๆ ที่เกิดขึ้นจากหรือเกี่ยวข้องกับสัญญานี้ หรือการแก้ไขเพิ่มเติมใดๆ ของสัญญานี้ โดยรวมถึงแต่ไม่จำกัดเพียง การเกิดขึ้นของสัญญา ความสมบูรณ์ของสัญญา
ความมีผลผูกพัน การตีความ การปฏิบัติตามสัญญา การผิดสัญญา หรือการสิ้นสุดของสัญญา รวมไปถึงข้อเรียกร้องที่ไม่ได้เกิดจากสัญญา ให้ดำเนินการ[ไกล่เกลี่ย/ประนอม]ข้อพิพาทตามระเบียบหรือข้อบังคับของ [ระบุหน่วยงาน
ที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือข้อเรียกร้อง
เพื่อการ[ไกล่เกลี่ย/ประนอม]ข้อพิพาทและให้อยู่ภายใต้การดำเนินการของ[ระบุหน่วยงานซึ่งประสงค์จะให้ดำเนินการ] โดยดำเนินการ[ไกล่เกลี่ย/ประนอม]ข้อพิพาท ณ [ระบุสถานที่/ประเทศ] และใช้ภาษา [ระบุภาษา] เป็นภาษาในการ[ไกล่เกลี่ย/ประนอม]ข้อพิพาท

 ในกรณีที่ข้อพิพาท ข้อขัดแย้ง หรือข้อเรียกร้องดังกล่าวไม่สามารถระงับได้ด้วยการ[ไกล่เกลี่ย/ประนอม]ข้อพิพาทภายใน [ระบุระยะเวลา *เช่น 60 วัน 90 วัน*] นับแต่วันที่เริ่มต้นดำเนินการ[ไกล่เกลี่ย/ประนอม]ข้อพิพาท คู่สัญญาฝ่ายใดฝ่ายหนึ่งอาจยื่นคำร้องให้ข้อพิพาท ข้อขัดแย้ง หรือข้อเรียกร้องดังกล่าวได้รับการวินิจฉัยชี้ขาดโดยการอนุญาโตตุลาการ หรือในกรณีคู่สัญญาฝ่ายใดฝ่ายหนึ่งไม่เข้าร่วมหรือเข้าร่วมกระบวนการ[ไกล่เกลี่ย/ประนอม]ข้อพิพาทไม่ต่อเนื่องก่อนสิ้นสุดระยะเวลาดังกล่าว คู่สัญญาอีกฝ่ายหนึ่งอาจยื่นคำร้อง ให้ข้อพิพาทข้อขัดแย้ง หรือข้อเรียกร้องดังกล่าวได้รับการวินิจฉัยชี้ขาดโดยการอนุญาโตตุลาการ
ตามระเบียบหรือข้อบังคับของ [ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอ
ข้อพิพาท ข้อขัดแย้ง หรือข้อเรียกร้องเพื่อการอนุญาโตตุลาการ และให้อยู่ภายใต้การดำเนินการของ [ระบุหน่วยงานซึ่งประสงค์จะให้ดำเนินการ] โดยมีคณะอนุญาโตตุลาการ [ระบุจำนวนอนุญาโตตุลาการคนเดียว/สามคน]
โดยดำเนินการ ณ [ระบุสถานที่/ประเทศ] และใช้ภาษา[ระบุภาษา] ในการดำเนินกระบวนการพิจารณาวินิจฉัยชี้ขาด ทั้งนี้ ข้อพิพาท ความขัดแย้ง หรือข้อเรียกร้อง ให้ดำเนินการชี้ขาดตามกฎหมายของ[ระบุประเทศ] และให้ศาลที่มีเขตอำนาจมีคำพิพากษาบังคับตามคำชี้ขาดของอนุญาโตตุลาการนั้นได้”

**แบบที่ 2** **การไกล่เกลี่ยหรือประนอมข้อพิพาทตามด้วยอนุญาโตตุลาการ ในกรณีที่ไม่สามารถยุติข้อพิพาทด้วยการไกล่เกลี่ยหรือประนอมข้อพิพาทโดยไม่กำหนดระยะเวลา**

 “ข้อพิพาท ข้อขัดแย้ง หรือข้อเรียกร้องใดๆ ที่เกิดขึ้นจากหรือเกี่ยวข้องกับสัญญานี้ หรือการแก้ไขเพิ่มเติมใดๆ ของสัญญานี้ โดยรวมถึงแต่ไม่จำกัดเพียง การเกิดขึ้นของสัญญา ความสมบูรณ์ของสัญญา
ความมีผลผูกพัน การตีความ การปฏิบัติตามสัญญา การผิดสัญญา หรือการสิ้นสุดของสัญญา รวมไปถึง
ข้อเรียกร้องที่ไม่ได้เกิดจากสัญญา คู่สัญญาตกลงจะดำเนินการยุติข้อพิพาท ข้อขัดแย้ง หรือข้อเรียกร้อง
โดยการ[ไกล่เกลี่ย/ประนอม]ข้อพิพาทตามระเบียบหรือข้อบังคับของ[ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือข้อเรียกร้องเพื่อการ[ไกล่เกลี่ย/ประนอม]ข้อพิพาท ภายใต้ดำเนินการของ[ระบุหน่วยงานซึ่งประสงค์จะให้ดำเนินการ] ก่อนที่จะดำเนินการระงับข้อพิพาทด้วย
การอนุญาโตตุลาการ โดยหากไม่สามารถยุติข้อพิพาท ข้อขัดแย้ง หรือข้อเรียกร้องดังกล่าว ให้ดำเนินการระงับ
ข้อพิพาทโดยการอนุญาโตตุลาการตามระเบียบหรือข้อบังคับของ [ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือข้อเรียกร้องเพื่อการอนุญาโตตุลาการ และให้อยู่ภายใต้การดำเนินการของ [ระบุหน่วยงานซึ่งประสงค์จะให้ดำเนินการ] โดยมีคณะอนุญาโตตุลาการ [ระบุจำนวนอนุญาโตตุลาการคนเดียว/สามคน]

 การดำเนินกระบวนการใน[วรรคก่อน/ข้อ ....] ให้ดำเนินกระบวนการพิจารณา ณ [ระบุสถานที่/ประเทศ] และใช้ภาษา[ระบุภาษา]ในการดำเนินกระบวนการ รวมทั้งใช้กฎหมายของ[ระบุประเทศ]ในการชี้ขาด
ข้อพิพาท ข้อขัดแย้ง หรือข้อเรียกร้อง ทั้งนี้ ให้ศาลที่มีเขตอำนาจมีคำพิพากษาบังคับตามคำชี้ขาดของอนุญาโตตุลาการนั้นได้”

**แบบที่ 3 การไกล่เกลี่ยหรือประนอมข้อพิพาทตามด้วยการนำคดีขึ้นสู่ศาล ในกรณีที่ไม่สามารถยุติข้อพิพาทด้วยการไกล่เกลี่ยหรือประนอมข้อพิพาทภายในระยะเวลาที่กำหนด**

 “ข้อพิพาท ข้อขัดแย้ง หรือข้อเรียกร้องใดๆ ที่เกิดขึ้นจากหรือเกี่ยวข้องกับสัญญานี้ หรือการแก้ไขเพิ่มเติมใดๆ ของสัญญานี้ โดยรวมถึงแต่ไม่จำกัดเพียง การเกิดขึ้นของสัญญาความสมบูรณ์ของสัญญา
ความมีผลผูกพัน การตีความ การปฏิบัติตามสัญญา การผิดสัญญา หรือการสิ้นสุดของสัญญา รวมทั้งข้อเรียกร้องที่ไม่ได้เกิดจากสัญญา ให้ดำเนินการ[ไกล่เกลี่ย/ประนอม]ข้อพิพาทตามระเบียบหรือข้อบังคับของ[ระบุหน่วยงานที่ประสงค์จะให้ดำเนินการ] ซึ่งใช้บังคับอยู่ในขณะที่มีการเสนอข้อพิพาท ข้อขัดแย้ง หรือข้อเรียกร้อง
เพื่อการ[ไกล่เกลี่ย/ประนอม]ข้อพิพาท และให้อยู่ภายใต้การดำเนินการของ[ระบุหน่วยงานซึ่งประสงค์จะให้ดำเนินการ] โดยดำเนินการไกล่เกลี่ยหรือประนอมข้อพิพาท ณ [ระบุสถานที่/ประเทศ] และใช้ภาษา[ระบุภาษา] เป็นภาษาในการ[ไกล่เกลี่ย/ประนอม]ข้อพิพาท”

 หากข้อพิพาท ข้อขัดแย้ง หรือข้อเรียกร้องดังกล่าว ไม่สามารถระงับได้ด้วยการ[ไกล่เกลี่ย/ประนอม]
ข้อพิพาทภายใน [ระบุระยะเวลา *เช่น 60 หรือ 90*] วัน นับแต่วันที่เริ่มต้นดำเนินการ[ไกล่เกลี่ย/ประนอม]
ข้อพิพาทหรือคู่กรณีฝ่ายใดฝ่ายหนึ่งไม่เข้าร่วมหรือเข้าร่วมกระบวนการ[ไกล่เกลี่ย/ประนอม]ข้อพิพาท
ไม่ต่อเนื่องก่อนสิ้นสุดระยะเวลาดังกล่าว ให้ศาลของ[ระบุประเทศ]มีเขตอำนาจในการพิจารณาและวินิจฉัย
ข้อพิพาท ข้อขัดแย้ง หรือข้อเรียกร้องนั้น และให้ดำเนินการชี้ขาดตามกฎหมายของ [ระบุประเทศ]”

|  |
| --- |
| **ตัวอย่างหน่วยงานซึ่งประสงค์จะให้ดำเนินการ** |
| กรมทรัพย์สินทางปัญญา กระทรวงพาณิชย์ ประเทศไทย  |
| สถาบันอนุญาโตตุลาการ (Thailand Arbitration Center : THAC)  |
| องค์การทรัพย์สินทางปัญญาโลก  |

กองพัฒนาความร่วมมือทรัพย์สินทางปัญญา

กลุ่มพัฒนาความร่วมมือพหุภาคี

24 ก.พ. 65

**บรรณานุกรม**

 ข้อบังคับกระทรวงพาณิชย์ว่าด้วยอนุญาโตตุลาการด้านทรัพย์สินทางปัญญา ลงวันที่ 11 กรกฎาคม 2545

 ข้อบังคับกระทรวงพาณิชย์ว่าด้วยการประนอมข้อพิพาทด้านทรัพย์สินทางปัญญา ลงวันที่ 11 กรกฎาคม 2545

 จุมพต สายสุนทร. ภาษาอังกฤษสำหรับนักกฎหมาย: การร่างสัญญา. พิมพ์ครั้งที่ 13. กรุงเทพฯ วิญญูชน. 2564.

 World Intellectual Property Organization. (2565). Recommended WIPO Contract Clauses and Submission Agreements. [ออนไลน์]. เข้าถึงได้จาก : https://www.wipo.int/amc/en/clauses/index.html. (วันที่ค้นข้อมูล: 28 มกราคม 2565).